Prèvia #1aCatH: Partit força dramàtic a l'Aula Arena\nmaig 15, 2019\nFoto: @AEAulaHandbol El pavelló de l'Aula rep un partit d'alta tensió\n28a jornada, a tres del final del campionat, a la qual arribem amb tres coses decidides, que el Molins és campió i puja, i que GEiEG i Santllo baixen. Falten decidir dos llocs d'ascens i dos de descens.\nEl partit de la jornada a l’Aula Arena\nAula (13è) - Lleida Pardinyes (2n), dissabte 20 h\nPartit dramàtica per a l’equip barceloní i molt important per al lleidatà.\nL’Aula ja porta 5 partits sense guanyar, més el que ha descansat, i es troba en zona de descens, posició agreujada pel fet que d’entrada seran quatre els equips que baixaran per la compensació d’un descens més de 1a Estatal a Lliga, que no pas ascens de Lliga a 1a Estatal. Per tant els àulics haurien de superar els dos equips que tenen per sobre: el Barberà a un punt i el Martorell a 4.\nAixò vol dir que, si l’Aula perd, seguirà a quatre punts del Martorell, amb només dues jornades per disputar i amb el golaverage perdut... i per tant ja perdria la categoria.\nImatge del partit de la primera volta que acabà amb 29-21 per als lleidatans (Foto: Joan Vallverdú)\nEls lleidatans estan en segon lloc en zona d’ascens però “atacats” per Vilamajor (en igualtat de punts) i Garbí (un punt per sota). Els vilamajorins juguen a la pista del líder, que ja és campió, i el Garbí juga a casa contra un Santllo ja descendit. Per tant una derrota lleidatana podria capgirar la situació. I en l’última jornada els lleidatans visiten el Garbí Arena!!\nBarberà (12è) - Les Franqueses (6è), dissabte 18 h\nEl Barberà no vol deixar escapar punts del seu pavelló en el tram final\nEls barberencs continuen lluitant per la salvació i necessiten els dos punts davant un equip que té la permanència assegurada.\nGEiEG (15è) - Esplugues B (9è), dissabte 18 h\nEls espluguins busquen dos punts que els donin la permanència a la pista d’un equip ja descendit a 2a.\nLa Roca B (5è) - Igualada (8è), dissabte 18 h\nEls igualadins ja amb la permanència a la butxaca i en un gran moment intentaran encara guanyar per aconseguir pujar algun lloc més a la classificació i completar un magnífic debut a 1a Catalana. Els roquerols, ja descartats per l’ascens, volen retrobar-se amb el triomf després de dues derrotes.\nGarbí Palafrugell (4t) - Sant Llorenç/Sant Feliu (14è), dissabte 19:15 h\nL’equip empordanès, imbatut al Garbí Arena, encara opta a l’ascens i no pot fallar davant un equip que ja ha perdut la categoria.\nMolins (1r) - Vilamajor (3r), dissabte 19:15 h\nEls molinencs reben un equip que anirà a totes per mantenir la seva plaça en zona d’ascens. Però l’equip local deu tenir clavat el 28-22 de la 1a volta i voldran demostrar que són els campions.\nSant Cugat B (7è) - Sesrovires B (10è), diumenge 12:30 h\nImatge del partit de la 1a volta a Sesrovires (@chses1973)\nEls sesrovirencs necessiten un punt per assegurar la permanència i el busquen a la pista d’un equip que després de 5 jornades sense guanyar necessita fer-ho per acabar el campionat amb bones sensacions.\nDescansa Martorell (11è)\nCOMENTA A TWITTER AMB L'ETIQUETA #1aCatH\nRECORDEU: Si feu fotos, o teniu més informació, ens les podeu enviar a gol@cathandbol.cat\nH Poblenou B 30 : 22\t CH Martorell\nSE Sesrovires B 28 : 29\t OAR Gràcia B\nLes Franqueses 28 : 31\t UE Sarrià B\nH Sant Cugat B 27 : 29\t H Lleida Pardinyes\nHandbol Manyanet 29 : 25\t BM La Roca B\nBCN Sants 28 : 29\t BM Barberà\nCH Igualada 21 : 26\t H Esplugues B\nCH Parets 26 : 27\t CH Martorell\n1 H Sant Cugat B 20\t 33\n2 Handbol Manyanet 20\t 31\n3 BM La Roca B 20\t 31\n4 BCN Sants 20\t 27\n5 H Esplugues B 20\t 26\n6 Les Franqueses 20\t 23\n7 H Lleida Pardinyes 20\t 19\n8 CH Martorell 20\t 19\n9 St Llorenç St Feliu 19\t 18\n10 OAR Gràcia B 20\t 17\n11 UE Sarrià B 20\t 17\n12 H Poblenou B 20\t 16\n13 CH Igualada 20\t 16\n14 SE Sesrovires B 20\t 15\n15 CH Parets 19\t 5\n16 BM Barberà 20\t 5\nSEG. PARTITS #1aCatH\nTuits sobre "#1aCatH"


En nom de tots els membres de L’AMPA, us volem donar la benvinguda, avui podriem dir que és un día especial, un día en què s’obre una nova porta de comunicació per a tots, la qual estarà oberta, ens ajudarà a apropar-nos uns als altres. Una eina que ens ha de servir per a comunicar-nos, per a recolzar-nos, per a poder estar al dia en aquelles coses que succeeixen al nostre centre. A partir d’avui, L’AMPA de l’Institut Caparrella ja compta amb la seva pròpia pàgina Web. Després d’assolir un esforç encomiable amb la Direcció i amb els altres responsables del centre, per fi ho hem aconseguit.\nTot això ens permetrà tenir un contacte més directe amb tots el socis, així com estar una mica més aprop de tots. Mitjançant les actualitzacions periòdiques, podrem informar-nos de notícies, esdeveniments i de les novetats que van sorgint a l’ institut.\nTots sabeu que és un mitjà de comunicació molt important. Dins de la pròpia página web hi ha un apartat de “suggeriments” que podeu fer servir per a comunicar-vos amb nosaltres i explicar-nos tot alló que desitgeu. A vegades esperar a què es faci una assemblea per a tractar un tema en concret, es pot fer molt llarg en el temps, a partir d’ara els membres de L’AMPA, us convidem a ser participatius, i a disposar d’aquest mitjà que ara tenim a l’abast.\nPodeu estar segurs que L’AMPA no escatimarà esforços a col.laborar en les tasques esducatives per a que els nostres fills gaudeixin d’un centre i d’uns estudis amb les millors prespectives de futur, amb un ensenyament de qualitat, que els faci mereixedors de tenir un lloc i unes condicions de treball immillorables.\nGràcies per la vostra atenció, quedem a la vostra disposició.\nMiguel A. Bosque Oliva\nL’ampa es regeix per uns estatuts en els quals s’especifica el sistema de representació a traves de l’Assemblea General i la Junta Directiva.\nÉs l’òrgan Suprem de l’Associació i està integrada per la totalitat dels associats. És reuneix una vegada a l’any amb caràcter ordinari.\nRegeix, administra i representa l’Associació. Està formada pel president, secretari, tresorer, membre del Consell Escolar i cinc vocals, elegits entre els socis per votació secreta. La Junta treballa desinteressadament per tal que l’associació pugui complir les seves funcions. Actualment està formada pels següents membres:\nJAUME DRUDIS SEGARRA (president)\nDOLORS ESPINAL AUBET (tresorera)\nMARTA IGLESIAS MESTRES (secretària)\nROSA CAMPI CHIMENO (vocal)\nVICTORIA CAPILLA LLAVERO (vocal)\nSAGRARI RESCALVO ORTIZ (vocal)\nMª ANGELS ROIG PRATS (vocal)\nVICTOR TEMPRANO OLIVART (vocal)\nHUMBERT ROS CAPDEVILA (vocal) Consell Escolar\nLOURDES PLAZA LAGUNA (vocal)\nUs convidem a fer-vos socis de L’AMPA, d’aquesta manera podreu contribuir i col·laborar en la tasca educativa del Centre. Penseu que també els vostres fills es beneficiaran de les moltes activitats que es promouen, amb l’ajuda de tots podrem sumar més esforços que, sens dubte, repercutiran en benefici de tots.\nUs recordem una vegada més que la quota d’inscripció és de 60,00 euros per família que tingui un fill a l’Institut i de 30,00 euros pel segon fill, i es fa efectiva al moment de formalitzar la matrícula al Centre.\nAMPA Associació de mares i pares d’Alumnes.\nPartida de la Caparrella, nº. 98\nTel. 973 288 180\nFax. 973 280 195